Siva laguna
<s>Siva laguna, poznata i kao Gondola u laguni (ital.</s><s>Gondola sulla laguna), slavno je ulje na platnu koje je naslikao Francesco Guardi, majstor slikanja veduta (urbanih krajolika).</s>

<s>Naslikana je tokom razdoblja kada je na Guardija snažno utjecalo Canalettovo slikarstvo, nakon njegova povratka u Mletke iz Engleske.</s><s>Vedute su bile jako popularne među engleskim plemićima kao suveniri njihova putovanja po kontinentalnoj Evropi, a motiv Venecijanske lagune bio je u modi.</s><s>Guardijeva se veduta razlikuje od tih pomodnih prikaza zbog svojih poetskih kvaliteta.</s><s>Naime, ovdje su boje korištene šturo (uglavnom siva i azurna s naznakama udaljenog ružičastog svjetla), a neodređeni horizont koji čine zidovi grada i zvonika tvore nezaboravnu atmosferu mirne lagune.</s>

<s>Dvije površine sivo-modrozelene boje, jedna tamnija, druga svjetlija, vodoravno su presječene tankim žućkastim potezom grada i tamne gondole, koji određuju kompoziciju dvostrukog zlatnog reza.</s><s>Potpuna rastvorenost, neodređenost prostora, ostvarenog odnosom dviju boja, samo je naglašena žutosmeđim horizontalama, koje ne znače ograničenje, nego poput neomeđenih pravaca prolaze kroz prostor.</s><s>Jedino kratki, isprekidani, svijetli potezi unose stanovito titranje.</s><s>Također, namaz boje tanak je (lazuran), te se grubo tkanje platna prozire što nadalje podržava blagu uznemirenost površine, poput mreškanja svjetla na površini vode.</s>

<s>Izvanredna ravnoteža kompozicijskih i prostornih vrijednosti čine ovu malenu sliku jedinstvenim prikazom venecijanskog ugođaja.</s><s>Uptreba tehnike sfumata, spajanje boja i tonova, navješćuje prije lični utisak nego topografski prikaz grada.</s><s>Ova slika često se smatra prethodnicom razvoja pejzažnog slikarstva u 19. vijeku.</s><s>Naime, mogu se povući neke sličnosti sa slikama slikara kao što su James Whistler i William Turner, a poznato je kako su joj se divili impresionistički slikari, posebice Claude Monet.</s>

<s>Sliku su istraživači pripisali Francescu Guardiju.</s><s>Smatra se da je slika najvjerojatnije dijelom veće kompozicije.</s>

<s>Izvori</s>

<s>Vanjske veze 
Francesco Guardi na Artcyclopediji</s>

<s>Slike rokokoa
Slike 1765.</s><s>Authority control 2</s>

